Район "Надежда" уведомява жителите на района, че на 1 октомври 2026 г. от 11:00 ч. на територията на столицата ще бъде проведен тест на Националната система за ранно предупреждение и оповестяване на населението.

Тестът се провежда в изпълнение на указанията на Министерството на вътрешните работи и има за цел да се провери техническата готовност и функционирането на системата за ранно предупреждение и оповестяване.

В рамките на теста ще бъдат задействани сирените на системата. Гражданите не трябва да предприемат действия и няма причина за безпокойство.

